Serbijos herbas
Serbijos herbas – vienas iš Serbijos valstybės atributų, baltas dvigalvis erelis pusiau išskėstais sparnais raudoname lauke su raudonu skydu ant krūtinės. Dabartinis Serbijos herbas yra buvusios Obrenovičių dinastijos herbas, kuris pirmą kartą Serbijos herbu buvo tapęs 1882 m., antrą kartą – 2004 m. Herbe pavaizduotas dvigalvis Nemanjičių erelis, kurį Nemanjičiai buvo perėmę iš Bizantijos imperijos Paleologų dinastijos.